
Be right wele ware, and sette hieron thi thought,
By-fore thy soverayne cracche1 ne rubbe nought
Who spekithe to the in any maner place,
Rudely cast nat thyn eye adowne,
But with a sadde3 chiere loke hym in the face;
Walke demurely by strete in the towne,
Advertise thee withe Wisdom and Reasoune.
Withe dissolute laughters do thow non offence
To-fore thy soverayn, whiles he is in presence.
Pare clene thy nailes, thyn handes wasshe also
To-fore mete, and whan thow dooest arise;
Sitte in that place thow art assigned to;
Prease8 nat to hye in no maner wise;
And til thow se afore thee thy service,
Be nat to hasty on brede for to byte,
Of gredynesse lest men wolde the endwyte.
Grennyng and mowes4 at the table eschowe;
Cry nat to lowde; kepe honestly silence;
To enboce5 thy jowis6 withe mete is nat diewe;
Withe ful mowthe speke nat, lest thow do offence;
Drynke nat bretheles for hast ne necligence;
Kepe clene thy lippes from fat of flesshe or fisshe;
Wype clene thi spone, leve it nat in thy disshe.
Of brede I-byten no soppis that thow make;
In ale nor wyne withe hande leve no fattenes;
Withe mowthe enbrewed7 thy cuppe thow nat take;
Enbrewe no napery for no rekelesnes;
For to souppe loude is agenst gentiles;
Never at mete begynne thow nat stryf;
Thi tethe also thow pike nat withe no knyf.
Of honest myrthe late8 be thy daliaunce1;
Swere none othes, speke no ribawdrye;
The best morsel, have in remembraunce,
Hole to thyself alwey do nat applie;

